ইসলামী বিশ্ববিদ্যালয়ে (ইবি) ছাত্রলীগের দুই গ্রুপের মধ্য সংঘর্ষের ঘটনায় তদন্ত কমিটি গঠন করেছে বিশ্ববিদ্যালয় প্রশাসন।
সোমবার (২৪ ফেব্রুয়ারি) বিশ্ববিদ্যালয়ের রেজিস্ট্রার (ভারপ্রাপ্ত) এস এম আব্দুল লতিফ বিশ্ববিদ্যালয় প্রশাসন কর্তৃক তদন্ত কমিটি গঠনের বিষয়টি নিশ্চিত করেন।
তিনি জানান, গত শনিবার রাতে বিশ্ববিদ্যালয় ক্যাম্পাসে দুই গ্রুপের মধ্য সংঘর্ষের যে ঘটনা ঘটেছে, তার কারণ উদঘাটন ও দোষীদের চিহ্নিতকরণের জন্য বিশ্ববিদ্যালয় প্রশাসনের পক্ষ থেকে তিন সদস্যের তদন্ত কমিটি গঠন করা হয়েছে।
কমিটিতে শেখ রাসেল হলের প্রভোস্ট অধ্যাপক ড. মোঃ রবিউল হোসেনকে আহবায়ক করা হয়েছে।এছাড়া,আইন বিভাগের সহযোগী অধ্যাপক ড. মাহবুব বিন শাহজাহান ও সহকারী প্রক্টর আরিফুল ইসলামকে সদস্য করা হয়েছে।কমিটিকে আগামী ৭ কার্যদিবসের মধ্যে তদন্ত প্রতিবেদন জমা দিতে বলা হয়েছে।
উল্লেখ্য,গত শনিবার রাতে জুনিয়র কর্তৃক সিনিয়রকে মারধরের ঘটনাকে কেন্দ্র করে ছাত্রলীগের দুই গ্রুপের মধ্য দফায় দফায় রক্তক্ষয়ী সংঘর্ষের ঘটনা ঘটে। এ সংঘর্ষে রিয়ন, সাব্বির ও হিমেলশসহ ছাত্রলীগের পাঁচজন কর্মী আহত হয়েছে। এদের মধ্য ১ জনের অবস্থা ছিল গুরুতর।
ইবিকমিটি গঠনঘটনায়ছাত্রলীগেরতদন্তদুই গ্রুপসংঘর্ষের